ยันเศรษฐกิจโต5.56% คนรากหญ้าได้อานิสงส์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — คลังฟุ้งเศรษฐกิจครึ่งปีหลังยังพุ่งทั้งปีโต 5.56.0% ยันช่วยให้คนรากหญ้าได้อานิสงส์ คง พ.ร.ก.ฉุกเฉินอีก 3 เดือน ไม่กระทบการบริโภคและลงทุน 
นายกรณ์ จาติกวณิช รมว.คลัง เปิดเผยว่า แนวโน้มเศรษฐกิจไทยในช่วงครึ่งหลังของปี 2553 ยังมีโอกาสที่จะขยายตัวได้ดีจากครึ่งปีแรกที่ได้รับแรงขับเคลื่อนสำคัญจากภาคการส่งออก โดยหลังจากนี้ปัจจัยที่ต้องจับตาใกล้ชิดคือการบริโภคและการลงทุนในประเทศที่ยังมีสัญญาณการชะลอตัว เนื่องจากปัญหาการเมืองในช่วงที่ผ่านมาทำให้ความเชื่อมั่นนักท่องเที่ยวลดลง 
“เศรษฐกิจครึ่งปีหลังภาพรวมจะยังดีอยู่ ซึ่งมั่นใจว่าจีดีพีปีนี้จะโต 5.56.0%” นายกรณ์ กล่าว
นายกรณ์ กล่าวว่า รัฐบาลจะต้องดูแลและให้ความสำคัญกับประชาชนในระดับรากหญ้า โดยยืนยันว่าจะดูแลให้ประชาชนรากหญ้าได้รับอานิสงส์จากการขยายตัวเศรษฐกิจอย่างยุติธรรม ไม่ใช่คนที่รวยแล้วก็จะรวยต่อไป แต่ผลจากเศรษฐกิจขยายตัวประชาชนต้องได้รับประโยชน์ทุกชั้น
สำหรับการที่รัฐบาลคงการบังคับใช้ พ.ร.ก.การบริหารราชการในสถานการณ์ฉุกเฉิน ในพื้นที่ 19 จังหวัดออกไปอีก 3 เดือน เชื่อว่าจะไม่ส่งผลลบต่อเศรษฐกิจ แต่จะมีส่วนสำคัญที่ทำให้ประชาชนมีความพร้อมต่อการบริโภค และเอกชนกล้าที่จะลงทุนจากความเชื่อมั่นในด้านความมั่นคงปลอดภัยมากขึ้น
นางธาริษา วัฒนเกส ผู้ว่าการธนาคารแห่งประเทศไทย กล่าวว่า ผลกระทบของการต่ออายุการใช้ พ.ร.ก.ฉุกเฉินถือว่ากระทบภาคการท่องเที่ยวไม่มาก เพราะจากการติดตามข้อมูลผลกระทบภาคธุรกิจการท่องเที่ยวในช่วงเดือน เม.ย.พ.ค.ที่ผ่านมายังอยู่ในวงจำกัด กระทบประมาณ 11% ส่วนใหญ่กระทบในเขตกรุงเทพฯ และปริมณฑล พื้นที่อื่นๆ กระทบน้อย จากก่อนหน้านี้มีความกังวลกันมากว่าการคง พ.ร.ก.ฉุกเฉินไว้อาจทำให้นักท่องเที่ยวต่างชาติไม่กล้ามาเที่ยว